sv da da da da de da id sv tr fr da da da en da en da en nds da da da da da da da da en en nb nb sv da de da da da en en da en da da da da en en da da en es da en fr da en da da en da da en en en da en eo da en nn da en da da en en en da da en en en sv en da da en en en da da sv da da en sv da eo da da da da da da da da da da en en da da da da de nb sv da de da da da da da da en sv da da da et da da da da da da nn de en
Kom godt i gang med forspiring - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
Kom godt i gang med forspiring
29. februar 2020 5 Kommentare
Yes, endelig skal vi til at have jord under neglene igen! Det er en skøn tid med forårsfornemmelser og her hjemme bruger jeg rigtig meget tid på at tjekke om mine små frø udvikler sig som de skal. Jeg må indrømme det er en hamrende lang proces og her skal man virkelig smøge ærmerne op og væbne sig med tålmodighed. Men det er også en fantastisk tid!
Jeg er begyndt med at så tomatfrø, lidt sommerblomster og krydderurter – det var faktisk nogle gamle frø jeg havde i skabet fra sidste år, som jeg brugte. Nye frø skal selvfølgelig også købes og ligges i muld. Jeg er slet ikke færdig – jeg er faktisk bare lige begyndt og jeg elsker det.
Når man læser bag på frøbrevene kan man godt få en fornemmelse af, at det er nemt at så og at man bare smider frøene ned i noget jord. Men sandheden er, at det jo ikke altid er så let og det kommer næppe til at lykkedes, hvis man ikke ved hvad et frø har brug for. Der er nogle små fif, som er gode at kende i processen som jeg gerne vil dele med jer (bare rolig, så komplicerede er det heller ikke…)
Hvad kan man forspire i?
Man kan så frø i mange forskellige ting, fx. brugte vindrue/tomater bakker fra det lokale supermarked, bunden fra en mælkekarton eller også kan man indkøbe store forspiringsæt med varme og lys.
Det kommer an på temperament og erfaring. Husk man skal jo starte et sted og måske finder man ud af man elsker det med tiden? Det var sådan det udviklede sig for mig, i dag kan jeg sket ikke undvære spiringsprocessen.
Det eneste jeg fraråder er at bruge æggebakker og toiletruller til at så i. For de har det med at suge al vand til sig og det er jo noget frøet skal bruge i spireprocessen. Det er blot min erfaring – det har aldrig lykkedes for mig at bruge dem – men måske nogle af jer har haft mere succes med det?
Jeg har selv afprøvet rigtig mange forskellige spiresæt og i år har jeg lige taget et nyt stort sæt i brug og det er fra “Grow Camp” . Det har undervarme, LED-plantelys og virker til at være rigtig solidt. Jeg glæder mig til at se hvor hurtigt frøene spire, når nu der er det perfekte lys hen over dem.
8 små ting der er gode at vide
(og som jeg ville ønske jeg havde vidst, da jeg startede med at så frø)
Man skal bruge så-og prikle jord, når man skal forspire små frø – da det er jord der ikke er gødet og derfor er det perfekt til små spire. Hvis man fx. bruger almindelig krukkemuld vil det svitse de små spire, pga. gødningen i jorden. Så det er en rigtig dårlig ide at anvende gødet jord.
Jeg har gennem årene brugt produktet Perlite, som man kan købe ved gartnerierne i en lille pose eller på nettet i større poser. Jeg har købt en kæmpe sæk som jeg har brugt i flere år – men det er nok liiiiige i overkanten for de fleste!  Perlite er et jordforbedringsmiddel som man blander i så- og prikle jord. Jorden bliver let og luftig – og det er perfekt til at frøet kan spire. Det har også en anden perfekt egenskab, Perlite har en stor evne til at absorbere vand, dvs. risikoen for udtørring mindskes. Derfor anvender jeg altid dette når jeg skal spire frø.
Jorden skal være let og luftig
Man kan nemt have lyst til er at banke jorden på plads, når man putter jord i så-bakkerne. Det har jeg altid lyst til! Men det er en dårlig ide, for det gælder jo ikke om hvor meget jord man kan fylde i. Nej, jorden skal være let og luftig, så frøet nemt kan finde op til lyset. Derfor forsøg ikke at trykke/banke jorden på plads, når du fylder såbakkerne med så-og priklejord (som i øvrigt er blandet med Perlite). Forsøg at ligge jorden forsigtigt ned i plantebakken, selv om det ER svært…
Når frøet skal have vand er der mange der undervander, men jeg syntes det er langt bedre at bruge en forstøver, da det tvinger frøet til at komme op. Husk at forstøve med vand længe hver dag, der skal faktisk en del til – især hvis du bruger undervarme. Men jeg syntes det er hyggeligt at gå en tur med forstøveren. Når frøet begynder at spire og bliver til en lille plante – så skal planten over i en større potter og have jord med gødning i. Her plejer jeg at undervande og nu bruger jeg kun forstøveren engang imellem.
Sæt spirene i vindueskarmen eller køb plantelys. Jeg har set hvad plantelys kan gøre – det er ret vildt! Den eneste ulempe er et lyserødt/lilla lys på kontoret, men det må man jo leve med. Jeg kommer til at tænke på 80’er disko, måske det bare er min skøre hjerne?
Frøene skal have varme, så popper de nemmere ud af deres skal. Man kan købe varmemåtter, eller hvis man har gulvvarme et sted i huset/lejligheden kan man sætte plantebakkerne der om natten. Det første år jeg brugte undervarme, var jeg virkelig overrasket over hvor hurtigt det gik med at få frøene til at spire.
Den største fejl man kan lave er at så frøet for dybt (  bemærk jeg har selv gjort det 1000 gange!) Nogle frø er så små at de nærmest minder om støv, disse frø skal sås ovenpå jorden. Andre frø er store og skal have mere jord over sig. Derfor kik på frøet inden du ligger jord oven på det og husk så at tilgive dig selv når du kommer til at så frøet for dybt!
Kik til dem hver dag
Det kræver masser af tålmodighed – da du skal kikke til frøene hver dag. Men det er da også hyggeligt at give dem en omgang med forstøveren. Når det første frø spire – er man SÅ stolt. Det lyder fjollet, men det giver faktisk en ubeskrivelig glæde!
Vores hønsemadammer er i øvrigt begyndt at ligge æg, det betyder jo at foråret for alvor er på vej!
Behøves jeg at sige en æggemad med de her æg – smager fantastisk?
Få succes med dine frøfrø
3. marts 2020 at 9:14
Hej Maria, selvfølgelig skal planterne gave nattero i form af mørke. Helt klar kun til de små bliver oppottet og kommer i drivhuset. Desværre bliver forsøget ikke denne sæson, men fordi vi er ved at få bygget om i vores hus og da får jeg netop hyldeplads i et nyt depotrum inden for nærmeste fremtid. Så hvis nu det kunne lykkes ville jeg evt investere i sådan et lysarrangement. Synes nemlig ellers ikke jeg har plads i den øvrige del af huset.Ha en dejlig dag. Kh Helle
29. februar 2020 at 19:35
Hej og tak for dit fine indlæg. Jeg skal prøve at forspire for aller første gang bbrrrr:) Jeg vil gøre præcis som du råder til, dog uden lyslampe. Jeg vil høre om jeg kan/skal starte alle mine indkøbte frøposer af sommerblomster nu? Du skriver at de små spirer skal skifte til større potter. Skal de så fortsat være indenfor? Det er kun ét frø i hvert “hul” ikk…ja der er mange ubekendte:)
3. marts 2020 at 8:29
Hvor lyder det dejligt at du skal i gang med at så – endda for første gang!
Når man sår en masse frø kan det være en udfordring, da du jo ikke har prøvet det før. Det kan nemt gå noget galt og så er alle dine frø og ikke mindst tid spildt. Så jeg vil ikke råde dig til at så alle dine frø lige nu, jeg syntes bestemt du skal nyde processen stille og roligt.
Derfor er mit råd – begynd med to-tre poser.
Se om det lykkedes og så så flere.
Der er i øvrigt massere af tid endnu – du kan sagtens så frø i april – maj også.
Det er temperament om man sætter et frø eller om man sætter mange, når man spire frø. Hvis du har plads og mulighed, så syntes jeg du skal sætte et frø i et hul. Det er nemlig bedst for den lille plante. Så får du mest succes.
Når spiren er kommet op og har foldet sine små blade ud (dem kalder man for kimblade, det er ikke nogle der bliver) – så sætter den derefter rigtige blade. Når den har sat de rigtige blade, så skal du til at vande med lidt gødning i. Det gør at planten vil få gode rødder. Når den har fået gode rødder (det kan du se, når du løfter planten op fra potten om den har hvide rødder eller om det kun er løst jord) så skal den over i en større potte. Her bruger du pottemuld, dvs. jord med gødning i.
Jeg ved det lyder omfattende, men det er det slet ikke.
Når det første frø bliver til en lille plante – bringer det SÅ meget glæde.
29. februar 2020 at 14:31
Hej Maria … super indlæg om erfaring, tips og forventningens glæde. Jeg har netop lige kigget til min uprofesionelle plastbeholdere i vindueskarmen og set de første livstegn fra Liatris, Pragtskær, som jeg tog frø af fra staudebedet for ikke ret længe siden. Ja det er da til at blive stolt af.
Jeg har et konkret spørgsmål, som du måske helt sikker kan svare på :
Hvis man køber sådan noget vækstlys som feks dit, vil det så kunne gå i et helt mørkt, men lunt rum (har nemlig et perfekt sted .. et depotrum helt uden dagslys, men en masse disponibel hyldeplads. Der er nok alm stuetemp.) vel og mærke hvis det er tændt døgnet rund.
Helle Aagaard´s have på Sydfyn ( Min have kan jo følges både på Facebook og IG)
3. marts 2020 at 8:08
Ja hos mig er de små spire allerede begyndt at titte op i alle plantebakkerne – årh det er sådan en fantastisk tid!
Jeg vil mene du sagtens kan bruge vækstlys i det mørke rum – det erstatter jo det naturlige lys.
Jeg ved ikke hvor længe du tænker det skal være væksthule for planterne?
Er det mon kun den første tid – som mine små spire der skal ud i orangeriet når de bliver lidt større?
Du skriver at vækstlyset skal være tændt døgnet rundt – husk blot på at planterne også har brug for mørke (hvileperiode) så det skal slukkes om fx. natten.
Jeg er i øvrigt spændt på at høre om dit resultat senere på foråret, -jeg er sikker på det bliver godt.
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.